**ПЛАН И ПРОГРАМ РАДА ЗА 2020. ГОДИНУ**

***САДРЖАЈ***

1. ***УВОД – ПОЛАЗНЕ ОСНОВЕ***
2. *Основни подаци о Центру*
3. *Делатност Центра*
4. *Циљеви рада Центра*
5. *Финансијски план*

1. ***ГОДИШЊИ ПЛАН АКТИВНОСТИ***

*1. Програмски садржаји*

*2. Просторно-техничке карактеристике*

*3. Структура запослених у Центру*

*4. Програм сарадње*

*5. Праћење и евалуација рада*

*6. Односи са јавношћу – видљивост ефеката рада*

*7. Закључак*

**I УВОД – ПОЛАЗНЕ ОСНОВЕ**

1. **Основни подаци о Центру**

Центар за стручно усавршавање запослених у образовању (у даљем тексту: Центар) основан је Одлуком Скупштине Града Сомбора у циљу унапређења и развоја система стручног образовања и професионалног развоја запослених у образовању, у складу са Законом. Центар послује под називом: на српском језику ћириличним писмом “Центар за стручно усваршавање запослених у образовању Сомбор”, латиничним писмом „Centar za stručno usavršavanje zaposlenih u obrazovanju Sombor “ и на мађарском језику „ Szakmai Pedagógus - továbbképző Központ Zombor“.

Седиште Центра је у Сомбору улица Венац Радомира Путника број 30. Центар може да обавља делатност и ван седишта.

ПИБ: 111381795

Матични број: 08969981

Телефон: +381 25 410222

e-mail: csusombor@gmail.com; info@csusombor.rs

web: [www.csusombor.rs](http://www.csusombor.rs)

1. **Делатност Центра**

Центар је установа чији је задатак обављање послова стручног усавршавања запослених у образовању, са циљем квалитетнијег остваривања и унапређења образовно-васпитног рада.

Претежна делатност центра је:

85.59 – остало образовање;

 Допунска делатност је:

18.13 – услуге припреме за штампу;

58.11 – издавање књига;

58.14 – издавање часописа и периодичних издања;

58.19 – остала издавачка делатност;

85.60 – помоћне образовне делатности

Центар може, у мањем обиму или привремено, без уписа у судски регистар, да обавља и друге делатности које се уобичајено обављају уз основну делатност.

1. **Циљеви рада**

Професионални развој је сложен процес који подразумева стално развијање компетенција наставника, васпитача и стручног сарадника ради квалитетнијег обављања посла и унапређивања развоја деце, ученика и полазника, односно нивоа њихових постигнућа, сходно томе:

Центар за стручно усавршавање запослених у образовању Сомбор, радиће плански на организовању стручног усавршавања запослених у образовању, ради обезбеђивања утврђене обавезе запослених у образовању из различитих облика стручног усавршавања, који је дефинисан Законом о основама система образовања и васпитања и Правилником о сталном стручном усавршавању и стицању звања наставника, васпитача и стручних сарадника.

Унапређење квалитета образовања и васпитања и услова у основним школама (средњим школама и предшколском образовању) као програмски Циљ Установе оствариће се реализацијом семинара, стручних скупова, и осталих облика стручног усавршавања у складу са Плановима стручног усавршавања школа.

1. **Финансијски план**

Средства предвиђена буџетом Града Сомбора за 2020. годину

|  |  |
| --- | --- |
| Плате, додаци и накнаде запослених | 2.300.000,00 |
| Социјални доприноси на терет послодавца | 395.000,00 |
| Накнаде трошкова за запослене | 62.000,00 |
| Стални трошкови | 2.400.000,00 |
| Трошкови путовања | 90.000,00 |
| Услуге по уговору  | 800.000,00 |
| Текуће поправке и одржавање  | 890.000,00 |
| Материјали | 220.000,00 |
| Остале дотације и трансфери  | 30.000,00 |
| Порези, обавезне таксе  | 40.000,00 |
| Машине и опрема  | 400.000,00 |
| Укупно | 7.627.000,00 |

Средства остварена сопственим приходима:

 Током последња три месеца буџетске 2019. године, просечан број одржаних обука на недељном нивоу је био 2, дакле 8 до 10 месечно. Том динамиком, на месечном нивоу Центар је приходовао у просеку 25.000 динара. У буџетској 2020. години очекује се интензивирање програмских садржаја у Центру и раст прихода. На снову наведених показатеља, на годишњем нивоу се очекује раст прихода, те је процена да би Центар могао приходовати између 500.000 и 1.000.000 динара.

***II ГОДИШЊИ ПЛАН АКТИВНОСТИ***

План реализације активности Центра за стручно усавршавање запослених у образовању Сомбор за 2020. годину огледаће се у ефикасном коришћењу ресурса, простора и опреме који су пројектовани и прилагођени модерним захтевима за квалитетно извођење наставе, професионалним и обученим кадром који може да одговори на све захтеве и потребе процеса професионалног развоја. Поред тога установа ће настојити да пружи сталну подршку просветним радницима у непосредном раду у школи кроз савремене приступе реализације наставног процеса усмерене на боља постигнућа ученика.

Центар ће као један од дугорочних планова издвојити и посебну пажњу посветити сарадњи са Струковним удружењима и активима просветних радника и другим заинтересованим групама. Поред основне делатности усмерене ка реализацији активности које за циљ имају усавршавање просветних радника, Центар ће се бавити и другим видовима едукација које су усмерене ка јавном сектору и грађанству, а све у складу са могућностима и исказаним потребама оснивача.

1. **Програмски садржаји за 2020 годину**
* Усмерити процес стручног усавршавања ка резултатима Истраживачког пројекта који је спроведен током претходне године. Активности центра биће подређене потребама развоја компетенција и оснаживања запослених у образовању, како би из тога као крајњи циљ проистекло квалитетније образовање ученика
* Фокус свих облика стручног усавршавања, поред осталог биће усвајање умења, вештина и компетенција из области напредних технологија у настави, јер је истаживачким пројектом установљено чињенично стање да у образовним установама технолошки капацитети у већој мери нису искоришћени због недовољно развијених компетенција из поменуте области
* Активно учешће у раду мреже регионалних центара за стручно усавршавање у републици Србији
* У сарадњи са Министарством просвете/Школском управом, Заводом за вредновање квалитета и Заводом за унапређење образовања и васпитања током 2020. године планирано је акредитовање стручних скупова. Теме скупова прате приоритетне области и испитане потребе за стручним усавршавањем у окружењу
* Унапредити постојећи интерактивни програм бесплатног стручног саветовалишта из разних области за грађане Сомбора
* Организовати научне скупове, конференције, предавања из различитих области у складу са потребама и интересовањима запослених у образовању
* Промовисати професионални развој и све облике стручног усавршавања
* Поред постојећег истраживачког пројекта, развити различите моделе процене потреба за стручним усавршавањем
* Формирање и одржавање базе података о полазницима и програмима који су реализовани
* Надоградња и ажурирање *web* сајта, друштвених мрежа, публиковање докумената и вести
* Остале активности Центра у складу са Законом и Статутом Центра, анализа остварености програма стручног усавршавања по компетенцијама, на нивоу образовних установа града Сомбора и насељених места у актуелном петогодишњем циклусу
* Активнa подршка школама у процесу стручног усавршавања
* Израда иструмената за праћење ефеката сталног стручног усавршавања просветних радника и праћење утицаја процеса сталног стручног усавршавања на постигнућа ученика
* Унапређење сарадње са Школском управом, образовним установама, струковним удружењима, Заводом за унапређење образовања, Педагошким заводом Војводине и осталим релевантним чиниоцима из области образовања у Републици Србији
* Промоцијa и популаризацијa науке са циљем да постане доступна свима у оквиру система образовања и васпитања и широј друштвеној заједници.
* Организација разних облика стручног усавршавања у складу са потребама и афинитетима запослених у образовању
1. **Просторно-техничке карактеристике**

Центар се налази на адреси Венац Радомира Пуника 30 у Сомбору у згради у власништву Српске Православне Цркве, која је саграђена 1895. године и која је у добром стању. Центар ефективно користи 254,75 м2. У функцији су две учионице.

Учионоца бр.1 површине 64,22м2, користи се као конференцијска сала са 30 до 45 места, уређена, квалитетно осветљена и опремљена најквалитетнијом миултимедијалном опремом, (Видео бим 3х3,2м2, пројектор високе резолуције, стерео систем бежичног озвучења)

Учионица бр.2 површине 46,63м2, опремљена са 16 једноседних столова, 16 конферецијских столица, идеална је како за индивидуални, тако и за групни рад. Опремљена је најсавременијом интерактивном таблом и пратећом опремом. Максимални капацитет учионице је 30 учесника.

Две канцеларије, укупне површине 40,49 м2 опремљене су канцеларијским намештајем и опремом (Фотокопир, преносни рачунари, штамач са скенером и слично).

Санитарни чвор је прилагођен потребама и функцији Центра.

Све просторије су реконструисане, уређене и прилагођене потребама.

У складу са финансијским планом замениће се плочице у дворишном делу ходника, извешће се интервенција на оштећеном делу фасаде и рестаурираће се улазна врата.

Објекат ће се обезбедити видео надзором и противпожарним системом.

Планира се набавка 10 таблет уређаја и још 5 преносних рачунара.

1. **Структура запослених у Центру**

Преглед броја извршилаца за остварење програма рада за 2020. годину са збирним коефицијентима

|  |  |  |  |
| --- | --- | --- | --- |
| **Р. бр.** | **Назив занимања** | **Степен стручне спреме** | **Коефицијент** |
| 1. | Директор | VII | 20,78 |
| 2. | Стручни сарадник | VII | 17,32 |
| **Укупно запослених** | **2** |

**Опис послова**

Директор:

1. Представља и заступа Центар
2. Организује и руководи радом Центра
3. Закључује уговоре и друге правне послове, односно предузима правне радње у вези са пословањем Центра
4. Предлаже акте које доноси Управни одбор
5. Спроводи одлуке Управног одбора, стара се о законитости рада и одговара за законитост рада Центра
6. Одговара за материјално-финансијско пословање, коришћење и располагање имовином Центра
7. Предлаже Управном одбору годишњи програм рада, финансијски план, план набавки и извештај о раду Центра
8. Предлаже Управном одбору мере за унапређење рада Центра,
9. Доноси Правилник о организацији и систематизацији радних места уз сагласност Управног одбора
10. Доноси акта из своје надлежности
11. Предлаже Управном одбору доношење финансијских одлука и спроводи финансијске одлуке донете од стране Управног одбора
12. Доноси решења о образовању комисија и других радних тела за обављање одређених послова
13. Стара се и одговоран је за организовање и спровођење послова безбедности и здравља на раду
14. Врши и друге послове одређене законом, Статутом и одлукама Управног одбора.

Стручни сарадник:

1. Аналитичко истраживачки рад, анализа остварености стручног усавршавања запослених по школама
2. Учешће у истраживачким пројектима
3. Учешће у изради Годишњег плана рада
4. Информатички послови
5. Стручне консултације
6. Врши и друге послове по налогу директора
7. **Програм сарадње**

Успостављање и продубљивање сарадње са релевантним установама је један од примарних циљева Центра. Размена искустава са организацијама овог типа је од изузетног значаја за обављање делатности центра.

Током 2020. године планира се продубљивање и унапређење сарадње са следећим институцијама:

* Сарадња са локалном самоуправом,
* Сарадња са Школском управом,
* Сарадња са Основним и средњим школама, домовима ученика , предшколском установом, ШООО Сомбор,
* Сарадња са Педагошким факултетом у Сомбору,
* Сарадња са Мрежом регионалних центара за стручно усавршавање у Републици Србији,
* Прекогранична сарадња са Центрима у зони ИПА,
* Сарадња са издавачким кућама – организација промоције уџбеника, књига и наставних средстава,
* Сарадња са верским заједницама,
* Сарадња са едукативним и културним центрима, и др.
1. **Праћење и евалуација рада**

 Евалуација и анализа ефеката стручног усавршавања обавља се на нивоу града Сомбора. Центар припрема годишњи извештај о реализацији плана стручног усавршавања, укључујући и евалуацију и анализу ефеката обуке на нивоу целокупне организације. Овај корак је од кључног значаја и има вишеструку сврху.

 Резултати евалуације се, између осталог, користе као полазна основа за анализу потреба за стручним усавршавањем у наредној години, али и као један од основа за дефинисање радних циљева радника у образовању.

1. **Односи са јавношћу**

Потребно је да Центар за стручно усавршавање запослених у образовању Сомбор, као нова установа низом маркетиншких акција избори видљивост и препознатљивост међу установама овог типа. Квалитетним радом и адекватним презентовањем Центар ће се наметнути као приоритетна установа за стручно усавршавање.

Израђена је интернет страница Центра, која бележи неочекивано велики број прегледа на дневном нивоу. На страници се налазе сви битни подаци о Центру, као и о образовном систему уопште. Планира се проширење странице, као и отварање могућности за онлајн пријаве на едукације. Центар је препознатљив и на друштвеним мрежама. У плану је израда брошура, флајера и осталог рекламног материја.

Планирано је да се Центар редовно појављује у локалним и регионалним средствима јавног информисања на недељном нивоу, као и на електронским медијима на дневном нивоу.

**8.Закључак**

Центар за стручно усавршавање запослених у образовању Сомбор ће у 2020. години све напоре и планиране активности усмерити на професионални развој запослених у образовању на теритирији града Сомбора и насељених места, реализацијом планова стручног усавршавања школа, стручних актива и струковних удружења. Уједно кроз своје развојне активности Центар ће тежити учвршћивању сарадње са образовним структурама на свим нивоима, како би његова улога била утемељена на конкретно реализованим задацима у функцији унапређења образовно васпитног рада. Компетентан наставник који је у функцији подизања квалитета наставе и у служби бољих постигнућа ученика, биће и надаље у фокусу интересовања и тежњи Центра.

Центар за стручно усавршавање запослених у образовању Сомбор приступањем мрежи РЦ и ЦСУ Србије радиће на остваривању међусобне сарадње, размени искустава и заједничког деловања у области професионалног развоја запослених у образовању, на територији Републике Србије. Поред активности усмерених на професионални развој запослених у васпитно-образовним установама, Центар ће у 2020. години организовати и друге видове едукативних садржаја намењене широј циљној групи, пре свега становницима Града Сомбора и околине.

Председник Управног одбора

 Маја Нађ